Ott Lepland

Ott Lepland (sündinud 17. mail 1987 Tallinnas) on eesti poplaulja ja laulukirjutaja. Ta esindas Eestit 2012. aasta Eurovisiooni lauluvõistlusel, kus tema enda kirjutatud ja esitatud laul "Kuula" saavutas 6. koha. 

 Lapsepõlv 
Laulmisega on Ott tegelenud lapsest peale: väikese poisina ilmusid tema esitatud lauludega kassetid "Oti suvelaulud", "Oti jõululaulud", "Ott ja valged jänesed" ning "Ott ja sõbrad", millest viimased kaks on välja antud ka CD-na. Lepland võttis koos ansambliga Beergrass osa saatest "7 vaprat", kus esitas laulu "Lambarock". 

Ott Lepland on lapsnäitlejana kaasa teinud Vanalinnastuudio lavastustes "Kommipoodi ära eksinud ...", "12 tooli" ja "Tuhat klouni".

 Elu enne saatesarja "Eesti otsib superstaari" 
Ott Lepland on õppinud Georg Otsa nimelises Tallinna Muusikakoolis pop-jazz-laulu ja käinud laulukoolis WAF. Lisaks laulmisele on Lepland õppinud kümme aastat klaverit.

WAF-i laulukooriga osales Lepland ETV telesaates "Laululahing", kus oli koori solist lugudes "Sa haara kinni mu käest", "Vana vaksal" ja "On läinud aastad".

2008. aastal mängis Ott Lepland Kaari Sillamaa Noorte Muusikateatri ja Otsa kooli ühislavastuses "Saladin ja Lõvisüda" Richard Lõvisüdame rolli. Lisaks oli ta 2006. aastal etendunud muusikalis "Fame" taustalaulja.

 "Eesti otsib superstaari" 

Lepland võitis 2009. aastal saatesarja "Eesti otsib superstaari" (kolmanda hooaja). Saate superfinaali vaatas ligi 363 000 inimest ning see hoiab siiani "Eesti otsib superstaari" vaatajarekordit. Superfinaalis hääletas ligi 100 000 inimest, kellest 63% olid Ott Leplandi ja 37% Birgit Varjuni poolt. Televaatajate lemmik Ott Lepland võitis ka raadiojaama Star FM kuulajate ennustusvõistluse: tema poolt hääletas ligi 90% vastanuist.

Lepland võitis 100 000 krooni ja plaadilepingu Crunch Industryga.

Saates esitatud laulud
KuupäevVoorPealkiriOriginaalesitajaTulemus15.10  Noormeeste I stuudiovoor  "Permanent"  David Cook  Edasipääs18.10  Noormeeste II stuudiovoor  "All by Myself"  Eric Carmen  Edasipääs25.10 I Finaal  "Everybody Hurts"  R.E.M.  Edasipääs01.11  II Finaal  "Eestlane olen ja eestlaseks jään"  Ivo Linna  Edasipääs08.11  III finaal  "Dude, Looks Like A Lady"  Aerosmith  Edasipääs15.11  IV finaal  "You Can Leave Your Hat On"  Randy Newman  Edasipääs22.11  V finaal  "Hüvasti, kollane koer"  Urmas Alender  Edasipääs29.11 VI finaal  "Angel"  Sarah McLachlan  Edasipääs "What's My Name?"  Snoop Dogg06.12 VII finaal  "Kohtumistund"  Ivo Linna  Edasipääs "Light On"  David Cook13.12 VIII finaal  "One Vision"  Queen  Edasipääs "Rändajad"<small>duett Sandra Nurmsaluga  Urban Symphony20.12 Superfinaal  "The Little Drummer Boy"   Võit "Kohtumistund"  Ivo Linna "I Will Talk and Hollywood Will Listen"  Robbie Williams

pisi|Ott Lepland esinemas Õlletoobril 10. juulil 2010
 Albumid 
 Debüütalbum "Ott Lepland" 
2010. aasta aprillis ilmus Leplandi debüütalbum "Ott Lepland". Plaadil on 12 lugu, kõik eestikeelsed, ning nende autorid on Ott Lepland, Tanel Padar, Hendrik Sal-Saller, Laur Joamets, Kaspar Kalluste ja Taavi Paomets. Album sisaldas selliseid lugusid, nagu näiteks "Otsides ma pean su jälle leidma", "Süte peal sulanud jää", "Läbi öise Tallinna", "Üheskoos on olla hea". Albumit saatis suur müügiedu.

 Teine stuudioalbum "Laulan ma sind" 
2011. aasta lõpus ilmus stuudioalbum "Laulan ma sind". Plaadil on 11 lugu, mille seas ka näiteks "Sinuni", "Kohtume jälle", "Öö (singel)", "Tunnen elus end" ja "Kuula". Plaadi on produtseerinud Crunch Industry.

 Kolmas stuudioalbum "Öö mu kannul käib" 
Stuudioalbum "Öö mu kannul käib" ilmus 2012. aasta detsembris, plaadi produtseeris Crunch Industry. Albumil on 12 lugu, nende seas singlid "Kodu", "Maagiline maa" ja "Planeet oma teel".

 Neljas stuudioalbum "Siinpoolne" 
Stuudioalbum "Siinpoolne" ilmus 2015. aasta mais, plaadi produtseeris Crunch Industry. Albumil on 11 lugu, nende seas singlid "Ajaga võidu", "Pool tundi veel" ja "Iga päev".

 Viies stuudioalbum "Maailm mu ees" 
Stuudioalbum "Maailm mu ees" ilmus 2016. aasta 17. novembril. Tegu on kunstilise kontsertalbumiga, mis sisaldab nii Ott Leplandi läbi aegade parimaid kui ka uuemaid lugusid.

 Kuues stuudioalbum "Tagasirändur" 
Stuudioalbum "Tagasirändur" ilmus 15. oktoobril 2018. Album sündis Ott Leplandi ja Rein Rannapi koostöös: Lepland laulab seal Rannapi kirjutatud lugusid.

 Telesaated 
 "Laulupealinn" 
30. augustil 2011 avalikustas telekanal TV3, et Ott Lepland osaleb saatesarjas "Laulupealinn" ning esindab seal Kärdlat. Igas saates tuli laulmiseks valida uus partner, kes on pärit Kärdlast või Hiiumaalt. Lepland võitis saatesarja ning alates 2011. aasta 20. novembrist kannab Eesti laulupealinna tiitlit Kärdla.

Saates esitatud laulud
SaadePealkiriOriginaalesitajaTulemusII saade "Minu isamajakene" (koos vanaema Naima Leplandiga) traditsionaal  EdasipääsIII saade "Hüvasti, Maria"; "Merepidu"; "Juulikuu lumi"(koos Küla-Karlaga) Vello Orumets;Kukerpillid; Terminaator EdasipääsIV saade "Insener Garini hüperboloid" (koos Triin Saliniga) Vennaskond  EdasipääsV saade "Hallelujah" (koos Kärdla Ühisgümnaasiumi segakooriga) Leonard Cohen  EdasipääsVI saade  "Laev tõstis purjed" (koos Marek Rätsepaga) Tarmo Pihlap  Edasipääs"Russian Roulette" (koos Karl-Erik Tammega) RihannaVII saade  "Allikas" (koos Hanna Ligega) Koit Toome  Edasipääs"I-m Yours" (koos Joanna Jürimäe ja Miili Tammeveskiga) Jason Mraz VII saade  "Enter Sandman" (koos Riho Sibula ja Jaanus Nõgistoga) Metallica  VÕIT"Russian Roulette" (koos Karl-Erik Tammega) Rihanna "Ärkamisaeg" (koos Kärdla Ühisgümnaasiumi segakooriga) Rene Eespere 

 "Su nägu kõlab tuttavalt" 
15. augustil 2013 avalikustas telekanal TV3 "Su nägu kõlab tuttavalt" teise hooaja esimese osalise – Ott Leplandi. Saatesari algas oktoobris ja finaal toimus 8. detsembril Saku Suurhallis. Igas saates tuleb jäljendada üht tuntud eesti või välismaa lauljat. Kuna saade kannab heategevuslikku eesmärki, siis keegi saatest välja ei lange, küll aga saadakse oma etteastete eest nii kohtunikelt kui ka kaasvõistlejatelt punkte. Ta võitis saatesarja kaheksanda saate, kus kehastas Stevie Wonderit. Auhinnaraha 1000 eurot annetas ta Maarja Päikesekodule. Finaalsaates saavutas Lepland teise koha ja pälvis raadio Star FM-i preemia "Kuulajate lemmik".

Jäljendatud artistid ja esitatud laulud
SaadeJäljendatav artistLuguPunktid saatesKoht saatesPunktid kokkuKoht üldtabelisI saade  Anne Veski "Troopikaöö"  44 2.–3.  44  2.– 3.II saade  Elton John "Candle In The Wind"  35 (sh 5 kolleegipunkti)  5.  79 3.III saade  Jüri Homenja  "Klaver"  43 (sh 10 kolleegipunkti) 2.  122  2.IV saade  Toomas Lunge  "Kaua sa kannatad" / "Vangile ei meeldi trellid" 41  3.–4.  163  2.V saade   Bobby McFerrin  "Don´t worry, be happy"   47 (sh 10 kolleegipunkti) 2.   210 2.VI saade  Celine Dion  "My heart will go on"   48 (sh 5 kolleegipunkti) 2.   258   1.VII saade  Jaagup Kreem  "Torm"  38 (sh 10 kolleegipunkti)  4.   296   1.– 2.VIII saade  Stevie Wonder  "I just called to say I love you"   53 (sh 10 kolleegipunkti) 1. 349  1. Finaal  Tõnis Mägi  "Koit"  2.

 "Laula mu laulu" 
Ott Lepland osales 2014. aasta sügisel saatesarjas "Laula mu laulu". 

Saates esitatud laulud
SaadeSaate persoonEsitatud luguI saade  Ott Lepland  -II saade  Eda-Ines Etti  "Iseendale" III saade  Jaagup Kreem  "Ainult sina võid mu maailma muuta" IV saade  Birgit Õigemeel  "365 Days" V saade   Voldemar Kuslap  "Mustamäe valss"VI saade   Jarek Kasar / Chalice  "Minu inimesed" VII saade   Lea Liitmaa  "Ära piina mind"VII saade   Tõnis Mägi  "Olen valind tee"

 "Su nägu kõlab tuttavalt" kuldne hooaeg 
2018. aasta sügisel oli TV3 eetris "Su nägu kõlab tuttavalt" seitsmes ehk kuldne hooaeg, millest võtsid osa saates juba varem osalenud avaliku elu tegelased. 
Ott Lepland saavutas ka seitsmenda hooaja finaalis teise koha. https://tv3.ee/saade/su-nagu-kolab-tuttavalt/su-nagu-kolab-tuttavalt-kuldse-hooaja-osalejad-teada
Jäljendatud artistid ja esitatud laulud
SaadeJäljendatav artistLuguPunktidKoht saatesI saade  Uudo Sepp "Võitmatu"  54 2.II saade  Panjabi MC "Mundian to beach Ke"  47 1.III saade  Michael Jackson  "You are not alone"  54  1.-2.IV saade  Shakira  "Underneath Your Clothes"  32  3.-4.V saade   Tanel Padar  "Võta aega"  36 2.VI saade  Ivo Linna  "Suur loterii"   54 1.VII saade  Anne Veski  "Eilne päev", "Jätke võtmed väljapoole"  38 6.VIII saade  Sarah Brightman  "Time to Say Goodbye" 531. Finaal  Luciano Pavarotti  "Caruso"   2.

 "Tähtede täht" 
2024. aasta kevadel võitis Ott Lepland Kanal 2 saatesarja "Tähtede täht". Tegu on saatega, kus tuntud lauljad-muusikud panevad end proovile žanrites, millega nad oma igapäevatöös otseselt ei tegele. https://kanal2.ee/et/n/166149/muusikaline-voistlusaade-taehtede-taeht-pakub-erakordseid-elamusi-igal-puehapaeeval https://elu24.postimees.ee/8014403/blogi-ja-galerii-muts-maha-koikide-osaliste-ees-muusikalise-telesou-tahtede-taht-voitjaks-krooniti-ott-lepland

Saates esitatud laulud
SaadeSaate teemaEsitatud luguI saade  muusikal  "Jesus Christ Superstar"II saade  eurodisco  Boney M – "Rasputin"III saade  džäss  Egert Milder – "Georgia on my mind"IV saade  punk  BaBah – "Tahan oma raha tagasi"V saade  latiino  Luis Fonsi – "DespacitoVI saade  ooper  Toreadoori aaria "Votre Toast" G. Bizet' ooperist "Carmen"Finaalsaade  staadionirokk Foo Fighters – "The Pretender"

 Filmirollid ja näitlemine 
 "Keskkoolimuusikal" 
2010. aasta kevadel etendus Eesti Nuku- ja Noorsooteatris Walt Disney muusikalfilmi "Keskkoolimuusikal" põhjal valminud "Keskkoolimuusikal", mille meespeaosa ehk Troy Boltonit mängis Ott Lepland. Lisaks Leplandile tegid muusikalis kaasa Mari Ronimois, Silver Laas, Getter Jaani jt. Ott Leplandi ja Mari Ronimois esitasid seal ka dueti "Teeb haiget tõelisus".

 "Vasaku jala reede" 
17. veebruaril 2012. aastal linastus Eesti kinodes film "Vasaku jala reede". Tegu on kriminaalkomöödiaga, kus Lepland mängis ühte peaosalist – Leemetit. Veel teevad filmis kaasa Priit Võigemast, Taavi Teplenkov, Ivo Uukkivi, Priit Loog jt. Sama aasta detsembris ilmus film ka DVD-na.

 "Eesti Laul 2012" 
15. detsembril 2011. aastal avalikustati saates "Ringvaade" Eesti Laul 2012 konkursil võistlevad 20 poolfinalisti. Kokku võistlusele esitatud 159 esitatud laulust olid kaks Ott Leplandi omad, millest poolfinaali pääses vaid "Kuula" (autorid Ott Lepland ja Aapo Ilves). Lepland astus looga "Kuula" üles 18. veebruaril toimunud esimeses poolfinaalis.

Lugu pääses 3. märtsil toimunud Eesti Laul 2012 finaali. "Kuula" kogus superfinaalis 67% häältest ning võitis sellega 2012. aasta Eesti Laulu konkursi. 

 2012. aasta Eurovisiooni lauluvõistlus 
Ott Leplandi laul "Kuula" kõlas 2012. aasta Eurovisiooni lauluvõistluse teises poolfinaalis neljateistkümnendana ning pääses edasi 26. mail toimunud finaalkontserdile, kus esineti üheteistkümnendana. Žürii ja televaatajate häälte tulemusena pääses Eesti 26. mail toimunud finaalkontserdile, kus astuti üles üheteistkümnendana. Finaalis saavutati 120 punktiga 6. koht.

Lepland pälvis ESC Radio auhinna 2012. aasta lauluvõistluse hääletuse kategoorias "Parim meesartist", kogudes 19,4% häältest.

2013. aastast kuulub Ott Lepland ansambli Vallatud Vestid koosseisu.

 Fänniraamat "Lubage mul olla" 
2010. aasta detsembris andis kirjastus "Pilgrim" välja Eesti esimese fänniraamatu "Lubage mul olla. Ott Lepland" alapealkirjaga "8 kuud superstaarina". Raamatu autor on Kirke Ert. Raamatusse on oma osa andnud ka Tõnis Mägi, Mihkel Raud, Maiken, Danel Pandre jt.

Osa raamatu müügitulust kanti stipendiumifondi, mis võimaldas kolmel lootustandval noorel WAF-i laulukoolis laulmist õppida. Noored valis Lepland välja ise.

 Tunnustus 
2010
 Auhinnavõistluse "Kuldne Plaat 2010" Eesti Koolimissi eriauhind "Aasta ilusaim artist".
 2010. aasta Raadio 2 Aastahiti teine koht lauluga "Süte peal sulanud jää". Samas edetabelis figureerisid ka lood "Sinuni", "Läbi öise Tallinna" ja "Kohtume jälle", mis said vastavalt 9., 10. ja 16. koha.

2011
 "2011. aasta Eesti Muusikaauhindade" nominent kategoorias "Aasta debüütalbum" albumiga "Ott Lepland".
 Auhinnavõistluse "Kuldne Plaat 2011" auhinnad kategooriates "Aasta uustulnuk", "Aasta edukaim artist internetis" ning tema laul "Süte peal sulanud jää" kui "Aasta raadiohitt".
 Ott Lepland valiti rahvahääletusel Raadio 2 Aastahiti unistuste bändi koosseisul. Bänd esitas Ivo Linna laulu "Sülita vaid allatuult".
 Raadio Uuno ja Elmari rahvahääletustel valiti 2011. aasta parimaks lauluks "Tunnen elus end", Raadio 2 Aastahitt edetabelis saavutas kolmanda koha. Raadio 2 aastahiti edetabelis pälvis lugu "Sinuni" 25. ja "Kuula" 26. koha.

2012
 "2012. aasta Eesti Muusikaauhindade" nominent kategooriates "Aasta meesartist", "Aasta album", "Aasta popalbum" albumiga "Laulan ma sind" ning "Aasta parim lugu" samalt albumilt pärinev "Tunnen elus end". Lepland võitis kategooria "Aasta meesartist".
 "Kuula" sai Raadio Uuno ja Elmari rahvahääletustel 2012. aasta parima laulu tiitli. Raadio 2 edetabelis figureerisid kolm Leplandi lugu: 3. kohal "Kuula", 8. kohal "Imede öö" ja 9. kohal "Kodu".
 "ESC Radio reward" kui 2012. aasta Eurovisiooni lauluvõistluse parim meesartist.
 "2012. aasta keeleteo" nominent: eesti keeles esinemine 2012. aasta Eurovisiooni lauluvõistlusel ning saavutas hääletusel teise koha.

2013
 "2013. aasta Eesti muusikaauhindade" nominent kategooriates "Aasta meesartist", "Aasta album", "Aasta popalbum" albumiga "Öö mu kannul käib" ja samalt albumilt pärinev laul "Kuula" kui "Aasta parim lugu". Žürii otsusel pälvis Ott Lepland auhinnad "Aasta meesartist" ja "Aasta popalbum".
 2013. aastal osales Lepland vabariigiaastapäeva pidulikul vastuvõtul.
 21. märtsil Solarise keskuses toimunud "Kuldne Plaat 2013" auhinnatseremoonial pälvis Ott Lepland lauluga "Kuula" auhinnad "Aasta esitaja" ja "Aasta Raadiohitt".

2014
 Laul "Jäädagi nii" sai Raadio Elmari auhinna "Aasta Hitt 2014", olnud edetabelis püsinud 20 nädalat. Sama lugu pälvis teise koha nii Raadio Elmari "Aasta Laulu" kui ka Raadio Uuno "Uuno Eesti Top 100" pingereas. "Eurovisiooni" fännide koostatud aastaedetabelis sai lugu esikoha.

 Diskograafia 

 Kassetid 
 "Oti jõululaulud" (Seafarm Recs; 1995)
 "Oti suvelaulud" (Seafarm Recs; 1996)
 "Ott ja valged jänesed" (BG Muusik; 1996)
 "Ott ja sõbrad" (BG Muusik; 1996)

 Albumid 
 "Ott Lepland" (Crunch Industry; 2010)
 "Laulan ma sind" (Crunch Industry; 2011)
 "Kuula (EP)" (Crunch Industry; 2012)
 "Öö mu kannul käib" (Crunch Industry; 2012)
 "Siinpoolne" (Crunch Industry; 2015)
 "Maailm mu ees" (Crunch Industry; 2016)
 "Tagasirändur" (Koos Rein Rannapiga) (Full House Agency; 2018)

 Singlid 
 "Otsides ma pean su jälle leidma" (detsember 2009)
 "Süte peal sulanud jää" (veebruar 2010)
 "Läbi öise Tallinna" (aprill 2010)
 "Üheskoos on olla hea" (juuni 2010)
 "Kohtume jälle" (oktoober 2010)
 "Sinuni" (koos Lenna Kuurmaaga) (detsember 2010)
 "Öö" (4. aprill 2011)
 "Tunnen elus end" (4. oktoober 2011)
 "Kuula" (jaanuar 2012)
 "Imede öö" (mai 2012)
 "Kodu" (november 2012)
 "Maagiline maa" (18. detsember 2012)
 "Jõesäng" (koos Tanel Padari ja Jalmar Vabarnaga) (veebruar 2013)
 "Planeet oma teel" (31. mai 2013)
 "Lumisel teel" (koos Tanel Padari ja Jalmar Vabarnaga) (detsember 2013)
 "Pool tundi veel" (jaanuar 2014)
 "Pea meeles head" (koos Birgit Õigemeelega) (märts 2014)
 "Jäädagi nii" (29. mai 2014)
 "Värvid" (koos Tanel Padari ja Jalmar Vabarnaga) (16. juuni 2014)
 "Kiigu ja liugle" (koos Tanel Padari, Jalmar Vabarna ja ansambliga Kõrsikud) (november 2014)
 "Ajaga võidu" (15. jaanuar 2015)
 "Iga päev" (4. mai 2015)
 "Hingesugulane" (oktoober 2015)
 "Sinine safiir" (mai 2016)
 "Ärtukuningas" (oktoober 2016)
 "Maailm mu ees" (26. jaanuar 2017)
 "Siin me kokku saime" (1. juuni 2017)
 "Aeg" (7. veebruar 2018)
 "Uued ootused" (14. mai 2019)
 "Kõik mis hea" (23. oktoober 2019)
 "Lootuses" (11. mai 2020)
 "Vaikida võib" (4. detsember 2020)
 "Maailm me käes" (17. mai 2021)
 "Mina veel Sind ei tea" (7. oktoober 2021)
 "Jõulud rõõmsaks" (1. detsember 2021)
 "Aovalguses" (11. detsember 2021)
 "Hommikud" (15. juuni 2022)
 "Lõpmatuses" (15. märts 2023)
 "Kuuvalgus" (12. veebruar 2024)
 "Liiv tuule käes" (31. mai 2024)
 "Mõistatus" (30. mai 2025)

 DVD 
 "Ott Lepland – ETV Live. DVD"

14. novembril 2012 toimus Tallinnas Vene kultuurikeskuses Ott Leplandi kontserdi "ETV Live" avalik salvestus ning saade jõudis tele-eetrisse 26. detsembril 2012. Kontserdil esitas Lepland laule oma uuelt albumilt "Öö mu kannul käib", kuid kõlasid ka vanemad laulud. Kontsertsalvestisest valmis DVD, mis on poodides saadaval alates 19. detsembrist 2012.

 Viited 

 Välislingid 
 Temaatilised netilehed 
 Ott Leplandi ametlik koduleht
 Ott Leplandi ametlik Facebooki leht
 Kuula Ott Leplandi MySpace'is
 Ott Leplandi lüürika
 Ott Leplandi fännide foorum

 Videod 
 VIDEOD: Oti teekond võidule oli selline! DelfiTV
 Ott Lepland – Minu Isa Majakene. 00:57 youtube.com
 Ott Lepland – "She", "Kaks takti ette" 2006. 03:11 youtube.com
 Ott Lepland – Kaua veel 3.55 youtube.com
 Ott Lepland – Imede öö 3:18 youtube.com
 Ott Lepland – "Jäädagi nii" 3:56 youtube.com


Kategooria:Eesti otsib superstaari
Kategooria:Eesti Popmuusika Aastaauhinnad
Kategooria:Eesti esindajad Eurovisiooni lauluvõistlusel
Kategooria:Eesti lauljad